
19. zasadnutie	Bod programu MZ č.: 5
MZ mesta Trnava	Materiál č.:12
9. 12. 2025
Predaj spoluvlastníckeho podielu pod bytovým domom na Hospodárskej ulici č. 10 (fyzická osoba)
Návrh predkladá:	Návrh spracoval:
Majetková komisia Mestského zastupiteľstva	Mgr. Monika Majčínová
	Odbor majetkový
Spracované: 19. 11. 2025
Zodpovedá: JUDr. Jana Tomašovičová, vedúca odboru majetkového
Číslo spisu: 49551/2025

Návrh uznesenia
k predaju spoluvlastníckeho podielu pod bytovým domom na Hospodárskej ulici č. 10 
Mestské zastupiteľstvo mesta Trnava po prerokovaní:
Schvaľuje
predaj spoluvlastníckeho podielu 53/3029, z pozemku, ktorý je evidovaný na liste vlastníctva č.  5000, parc. C-KN č. 882, zast. plocha a nádvorie s výmerou 629 m2, na Hospodárskej ulici súp. č. 3598, prislúchajúceho k bytu č. 18, vo vlastníctve JUDr., PhDr. xxxx, rod. xxxx, nar. xxxx, bytom Šafárikova 2817/3, Topoľčany, 
vlastníčke bytu č. 18, JUDr., PhDr. xxxx, rod. xxxx, nar. xxxx, bytom Šafárikova 2817/3, Topoľčany, za cenu stanovenú zákonom vo výške 0,1162 eur/m2, t. j. za cenu 1,28 eura,
s podmienkou, že správny poplatok spojený s návrhom na vklad do katastra nehnuteľností bude hradiť kupujúca. 
Priamy predaj je možný podľa § 9a ods. 15 písm. b) zák. č. 138/1991 Zb. o majetku obcí v znení neskorších predpisov, pretože sa predáva pozemok pod bytovým domom v zmysle osobitého predpisu, t. j. zákona č. 182/1993 Z. z. o vlastníctve bytov a nebytových priestorov v znení neskorších predpisov. 
Ukladá
Mestskému úradu v Trnave:
a) Odboru majetkovému:
Postúpiť podklady na vyhotovenie kúpnej zmluvy na Odbor právny
Termín: 31. 12. 2025
b) Odboru právnemu:
Vyhotoviť kúpnu zmluvu a zaslať druhej strane na podpis
Termín: 60 dní od postúpenia podkladov 
Hlasovanie 
Za:        
Proti:     
Zdržal sa hlasovania:      
Nehlasoval:      
Z celkového počtu 31 poslancov bolo neprítomných .......... poslancov. 
Uznesenie bolo prijaté.

Dôvodová správa
Mesto Trnava je vlastníkom pozemku, ktorý je evidovaný na liste vlastníctva č. 5000, parc. C-KN č. 882, zast. plocha a nádvorie s výmerou 629 m2, jedná sa o parcelu prislúchajúcu k bytovému domu na Hospodárskej ulici súp. č. 3598. V bytovom dome sú byty, ktoré nadobudli vlastníci od bytového družstva. 
Dňa 10. 11. 2025 podala vlastníčka bytu č. 18, JUDr. PhDr. xxxx, rod. xxxx, nar. xxxx, bytom Šafárikova 2817/3, Topoľčany, žiadosť na MsÚ o odkúpenie spoluvlastníckeho podielu 53/3029, z pozemku prislúchajúcemu bytu č. 18. Vlastníčka nadobudla byt na základe zmluvy o prevode družstevného bytu právoplatnej dňa 1. 4. 2005. 
V zmysle § 18a zákona č. 182/1993 Z. z. o vlastníctve bytov a nebytových priestorov v znení neskorších predpisov v znení zákona č. 151/1995 Z. z. a z dôvodu, že bytové družstvo sa nestalo vlastníkom pozemku, má vlastník bytu právo požiadať obec, ako vlastníka pozemku, o prevod alikvotnej časti pozemku zastavaného a priľahlého za cenu maximálnej ročnej výšky nájomného za 1 m2, zistenej podľa vyhlášky MF SR č.  465/1991 Zb. v znení neskorších predpisov, čo je 0,1162 eura/m2 t. j. 3,50 Sk/m2.
Novelizáciou zákona č. 182/1993 Z. z. o vlastníctve bytov a nebytových priestorov (zákonom č. 512/2003 Z. z.) sa do jeho prechodných ustanovení doplnilo ustanovenie § 31a, podľa ktorého sa na výpočet ceny pozemku pod bytovým domom v zmysle § 18a použijú aj po 31. 12. 2003 ustanovenia cenového predpisu, podľa ktorého sa určovala cena pozemku do 31. 12. 2003 (vyhláška č. 465/1991 Zb.).
Majetková komisia na rokovaní 22. 1. 2003 odporučila mestskému zastupiteľstvu schváliť odpredaj spoluvlastníckych podielov na pozemkoch pod bytovými domami vlastníkom bytov, ktorí odkúpili byty od bytového družstva za cenu 0,1162 eura/m2 t.  j. 3,50 Sk/m2 a za rovnakú cenu odporučila schváliť predaj aj tým, ktorí odkúpili byt od predchádzajúceho vlastníka.
Majetková komisia na rokovaní dňa 1. 2. 2005 odporučila, aby v prípadoch, že sa pozemky odpredávajú za regulovanú cenu, ktorá je hlboko pod trhovou cenou, kupujúci uhradili správne poplatky spojené s návrhom na vklad do katastra nehnuteľností.
Majetková komisia na rokovaní 3. 8. 2011 opätovne odporučila mestskému zastupiteľstvu schváliť odpredaj spoluvlastníckych podielov na pozemkoch pod bytovými domami vlastníkom bytov, ktorí odkúpili byty od bytového družstva za cenu 0,1162 eura/m2 a za rovnakú cenu odporučila schváliť predaj aj tým, ktorí odkúpili byt od predchádzajúceho vlastníka.
V zmysle § 9a ods. 15 písmeno b) zákona č. 138/1991 Zb. o majetku obcí v znení neskorších predpisov, je možný odpredaj predmetných spoluvlastníckych podielov na pozemku vo vlastníctve mesta Trnava, pretože ide o predaj pozemku pod bytovým domom v zmysle osobitného predpisu t. j. zákona č. 182/1993 Z. z. o vlastníctve bytov a nebytových priestorov, v znení neskorších predpisov.
Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva. 

